Diari Oficial de la Generalitat Valenciana


Sumari del DOGV 3445, del 02-03-1999 (1999/1786)

DECRET 29/1999, de 23 de febrer, del Govern Valencià, pel qual s'aprova la constitució del Consell Valencià de Col·legis Oficials d'Agents de la Propietat Immobiliària i es disposa la seua inscripció en el Registre de Col·legis Professionals i de Consells Valencians de Col·legis Professionals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/02/23/29/dof/vci/html**

### Dades del document

Número de DOGV
:   3445

Data del DOGV
:   02-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1786


Data del document
:   23-02-1999

Organisme emissor
:   Conselleria de Presidència

Tipus de document
:   Decret

Descriptors 

:   * legislació
    * col·legi professional
    * propietat immobiliària
    * reglament intern

DECRET 29/1999, de 23 de febrer, del Govern Valencià, pel qual s'aprova la constitució del Consell Valencià de Col·legis Oficials d'Agents de la Propietat Immobiliària i es disposa la seua inscripció en el Registre de Col·legis Professionals i de Consells Valencians de Col·legis Professionals. [1999/X1786]
  
L'Estatut d'Autonomia de la Comunitat Valenciana, en l'article 31.22, confereix a la Generalitat Valenciana competència exclusiva en matèria de col·legis professionals i exercici de professions titulades, sense perjuí d'allò que s'ha disposat en els articles 36 i 139 de la Constitució.
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, disposa en l'article 14.1 que quan al territori de la Comunitat Valenciana es constituïsquen o hi haja dos o més col·legis professionals de la mateixa professió, aquests es constituiran en Consell Valencià de Col·legis Professionals, en què s'hauran d'integrar tots els col·legis professionals del citat àmbit territorial de la mateixa professió.
  
Així mateix, en el citat article 14.2 s'estableix que el Govern Valencià, mitjançant decret, aprovarà la constitució dels consells valencians de col·legis professionals, amb àmbit d'actuació a la Comunitat Valenciana.
  
Els col·legis oficials d'Agents de la Propietat Immobiliària de les províncies d'Alacant, Castelló i València han adoptat acord de constitució del Consell Valencià de Col·legis Oficials d'Agents de la Propietat Immobiliària, i han sol·licitat la seua inscripció en el Registre de Col·legis Professionals i Consells Valencians de Col·legis Professionals.
  
Per tant, a proposta del conseller de Presidència, i amb la deliberació prèvia del Govern Valencià, en la reunió del dia 23 de febrer de 1999,
  
DECRETE
  
Article 1
  
Aprovar la constitució i inscripció del Consell Valencià de Col·legis Oficials d'Agents de la Propietat Immobiliària, com a corporació de dret públic, amb personalitat jurídica pròpia i plena capacitat d'obrar per a la consecució dels seus fins.
  
Article 2
  
L'àmbit territorial del Consell, la constitució del qual s'aprova, és el de la Comunitat Valenciana, en què s'integren els col·legis oficials d'agents de la propietat immobiliària actualment existents a la Comunitat Valenciana.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 23 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI